
I nf os 




LLei d’Estrangeria 


Mor un jove reclòs al CIE 
de la Zona Franca 


Barcelona.- El passat dijous 13 
de maig es va apareixer mort 
Mohammed Abagui, una per¬ 
sona reclosa al Centre 
d’Internament per Estrangers 
(CIE) de la Zona Franca de 
Barcelona. Mohammed, un 
noi de 22 anys, estava en 
tràmit d’expulsió des de feia 
entre 20 i 30 dies. La policia va 
ser l’encarregada de confir¬ 
mar la mort ja que el director 
del CIE es va negar a facilitar 
informació. Des d’un bon prin¬ 
cipi, les fonts policials van 
anunciar que la mort havia 
estat un suïcidi, i van negar 
que estigués en règim d’aïlla¬ 
ment, tal com havia denunci¬ 
at SOS Racisme, després que 
diverses persones de l’interior 
del CIE es van posar en con¬ 
tacte amb aquesta organ¬ 
ització. Diverses organitza¬ 
cions estan fent pressió 
perquè s’iniciï una investigació 
que esclareixi les circumstàn¬ 
cies d’aquesta mort. Segons el 
relat de testimonis de person¬ 
es retingudes al mateix CIE i 
per familiars d’altres interns als 
que també han informat 
perquè es donessin a conèixer 
els fets, denuncien agressions 
per part dels funcionaris i ame¬ 
naces del Director del centre. 
Davant d’això un grup de per¬ 


sones hauria iniciat una vaga 
de fam en protesta pel mal¬ 
tractament que pateixen. El 
passat diumenge 16 de maig 
a la tarda va tenir lloc una 
concentració davant les 
portes del CIE per denunciar 
la mort de Mohammad. La 
concentració va desenvolu¬ 
par-se alhora que els familiars i 
les amistats de les persones 
internades anaven a visitar¬ 
ies. Unes quantes persones 
van atansar-s’hi, els van 
explicar el motiu de la con¬ 
centració, i els van entregar 
targetes amb les adreces de 
diversos col·lectius que tre¬ 
ballen contra els CIE. Els famil¬ 
iars van explicar diferents 
situacions que deixaven pale¬ 
sa la situació de maltracta¬ 
ment i de vexacions que les 
persones preses viuen en 
aquests centres. Paral·lela¬ 
ment el passat dilluns 17 de 
maig sobre les 16:30 va ser 
atacada la seu del PSC de 
Sant Andreu, al carrer Ramón 
Batlle. Els vidres del local van 
ser trencats a cops de martell 
davant la sorpresa dels mem¬ 
bres del partit que s’hi 
trobaven dins. La gent es va 
dispersar ràpidament i els 
mossos no van poder detenir 
a ningú. Contra-lnfos 18/05/10 


La zona de l’Afganistant controlada per l’exèrcit espanyol es converteix en una de les principals productores d’opi. 


Okupació i Centres Socials 

Tot acava en una manifestació fins al barri de Sants 


Marca Barcelona 

Hereu fracassa en la 


Festival musical en 
defensa de la Rimaia 


Eixample/Bcn.- Aquest passat 
dissabte 15 de maig un festival 
musical en suport al projecte 
de CSO La Rimaia va paral¬ 
itzar els carrers del centre. La 
Universitat Lliure La Rimaia 
està en perill de desallotja¬ 
ment després que la deman¬ 
da de la propietat contra les 
ocupants prosperés. El jutjat 
de primera instància número 
2, després del judici civil, va 
resoldre el desallotjament pel 
passat dimecres 12 de maig. 
Aquell dia el secretari judicial 
es va trobar una concentració 
de suport i com s’esperava no 
es va fer el desallotjament. En 
el compàs d’espera, s’han 
multiplicat les mostres de 
suport al projecte; així diss¬ 
abte 15 sota el lema ‘La 
Rimaia és del Barri’ es feia el 
festival que va comptar amb 
l’actuació de dotze grups 
(alguns com La Pegatina, At 
Versaris o la Companyia 
Elèctrica Dharma). Les actua¬ 
cions que es van fer desde el 


balcó de l’edifici van ser 
seguides front l’edifici de Gran 
Via n°550 per centenars de 
persones durant la tarda. Ja a 
la nit, quan s’aplegaven més 
d’un miler de persones es va 
procedir a “una ocupació 
extensiva de la via pública’’ 
tallant els carrils centrals de la 
Gran Via i generant un fort 
colapse al centre de la ciutat. 
El públic no va recular davant 
la pressió policial i el tall es va 
mantenir una hora fins el final 
de les actuacions quan es va 
sortir en manifestació 
improvitzada cap a Sants. 
Entre 300 i 500 persones 
tallaven els carrers de 
l’Eixample i Sants fins arribar a 
les celebracions del 13é 
aniversari de Can Vies. Desde 
la Rimaia es demana estar 
atentes a les convocatòries i 
aquest cap de setmana la 
trobada Hardmeeting. 

(www.larimaia.org) 

Contra-lnfos 18/5/10 


remodelació de la Diagonal 


Barcelona.- Tal i com ja era 
fàcil de preveure, l’ensopega¬ 
da del govern municipal de 
Barcelona, encapçalat per 
Jordi Hereu i format per PSC i 
ICV-Verds, ha estat monumen¬ 
tal en el tema del referèndum 
sobre el futur de l’avinguda 
Diagonal. Amb una partici¬ 
pació ridícula (12%), la victòria 
de l’opció C (no fer res) ha 
estat aclaparadora (80%), tot i 
els esforços de l’ajuntament 
per amagar aquesta opció als 
votants. En comptes de dimitir, 
i com sembla que algun cap 
s’havia de tallar, Hereu ha ces¬ 
sat el primer tinent d’alcalde, 
Carles Martí, el qual només ha 
durat tres setmanes al davant 
del districte de Ciutat Vella. 
Sorprèn que l’Ajuntament 
hagi malgastat 3 milions d’eu- 
ros en una votació farcida 
d’errades, on era fàcil suplan¬ 
tar la identitat d’un elector i 
fins i tot el propi alcalde va 
mentir de manera descarada 
per tal de fingir que havia 
votat quan no ho havia pogut 


fer per problemes tècnics. Tot 
això, clar, amb l’acostumada 
contractació de l’empresa 
privada per tal d’organitzar el 
procés, empresa que serà 
l’única que hi ha guanyat 
alguna cosa. 

A banda del nyap que ha 
suposat l’organització del 
procés, cal fer esment de com 
estava viciada la qüestió de 
fons. Perquè l’aparent debat 
sobre el model de carrer i 
sobre el debat entre l’au¬ 
tomòbil particular i el transport 
col·lectiu amagava, en reali¬ 
tat, un procés de privatització 
del transport públic. La vic¬ 
tòria de les opcions A i B impli¬ 
caven que el transport públic 
per la Diagonal seria traspas¬ 
sat a una empresa privada, la 
qual es quedaria amb els ben¬ 
eficis després de què l’ajunta¬ 
ment, amb els impostos de tot, 
hagués remodelat l’avinguda. 
La vella història de sempre: 
inversions públiques = guanys 
privats. 

Enfocant 18/5/10 

Ajuts econòmics al 
butlletí Contra-lnfos 








Lakandona i Banka Rota 
en perill de desallotjament 


Trenquem el Silenci 

El Tribunal permanent dels 
pobles condemna a la UE 


Madrid.- Un miler de persones, 
membres de moviments 
socials i organitzaciones 
d'Europa, Amèrica Llatina i el 
Carib, confluiren entre el pas¬ 
sat cap de setmana a Madrid 
per contraposar els plans de 
la Unió Europea d'imposar 
tractats de lliure comerç i 
aprofundir el colonialisme. 
Davant la basta impunitat 
que gaudeixen les corpora¬ 
cions transnacionals, l'objec¬ 
tiu del TPP és construir proces¬ 
sos de documentació, denún¬ 
cia que vagin sentant 
jurisprudència de casos fla¬ 
grants de vulneració de drets 
humans laborals i desastres 
ambientals promoguts per les 
empreses, amb la complicitat 
dels Estats i la Unió Europea.La 
UE ampara assassinats de 
líders socialsEn total, enguany 
s'han presentat 27 casos doc¬ 
umentats de violacions de 
drets humans per empreses 
com Union Fenosa, BBVA, 
Monsanto, Repsol-YPF, Thyssen 
Group, entre d'altres. 
Activistes i afectats directes 
presentaren un a un, les 
respectives denúncies davant 
un tribunal qualificat presidit 
pel magistrat Perfecto Andrés 
Ibànez.Veure sentència com¬ 
pleta a http://www.enlazan- 
doalternativas.orgROMPAMO 
S EL SILENCIO IRROMP ALS 
CARRERS DE MADRIDLa 
filosofia de Rompamos el 
Silencio (RES) a Madrid, ha 
estat el de unir lluites i movi¬ 
ments, en una setmana 
d'accions directes al carrer 
interferint, si es pot, amb algun 
esdeveniment conjuntural. 
Enguany, la cimera de caps 


d'Estat ha catalitzat l'escusa. 
De moment, iniciada la set¬ 
mana, ja s'han consumat 
dues accions amb èxit. El dil¬ 
luns, organitzat dins l'eix de 
Sobirania Alimentària, 

desenes d'activistes han oku- 
pat la seu de Monsanto per 
denunciar la política de cont¬ 
aminació genètica, de provo¬ 
car la fam entre els camperols 
i l'alliberament massiu de pes- 
ticides (Roundup) que ha 
matat ja més de 20.000 per¬ 
sones. Mentre una cinquante¬ 
na d'activistes extenia pan¬ 
cartes a la façana, camperols 
de la federació internacional 
Via Campesina de diversos 
països llatinoamericans inten¬ 
taven, en va, entregar un 
manifest al gerent de l'empre¬ 
sa. 

Contra el Canvi Climàtic 

Avui dimarts, a les 11 del matí, 
un centenar de persones han 
tallat la circulació de la plaça 
de Colon. S'han disposat en 
tres files: una amb 14 persones 
entubades, algunes d’elles 
amb pancartes. També han 
aixecat diverses barricades 
de pals amb cordes.En 
paral·lel, al Passeig de la 
Castellana, dos activistes es 
despengen d'un pont davant 
l’edifici de la Comissió 
Europea i el Parlament 
Europeu a Madrid denunciant 
els tractats de lliure com- 
erç:”Acords comercials = 
desigualtats, atur i crisi climàti¬ 
ca”. Podeu seguir les pròximes 
accions a: http://www.cen- 
trodemedios.org/ 

Contra-lnfos 18/05/2010 


Cornellà/Baix Llobregat.- Des 
del passat dissabte 15 de 
maig dues kases que porten 
temps okupades al barri es 
troben en perill de ser desal¬ 
lotjades. El CSO Banka Rota, sis 
anys després ke fos expropiat 
a Deutsche Bank al 2004, un 
local ke portava 8 anys aban¬ 
donat. En el cas de la 
Lakandona, després de 9 anys 
d’okupació, de vida, pro¬ 
jectes i autogestió i després 
d’un procés judicial llarg, tor¬ 
nen a amenaçar que s’acaba 
el temps. A partir del passat 15 
de maig tenen data oberta 
per executar el desallotja¬ 
ment. I en tercer lloc, els pisos 
okupats ( dues vivendes) que 
pertanyen també a Deutsche 
Bank, dins la mateixa finca del 
CSO Banka Rota i que també 
es veuen amenaçades ; en 
aquest cas, a partir del 26 de 
maig en el cas que el jutge no 
accepti la petició d’ allargar 
un mes la data d’execució del 


Manresa/Bages.- El passat 14 de 
Maig s’okupà una nova casa 
a Manresa, concretament al 
carrer Escodines. Pretén con¬ 
vertir-se en una vivenda, amb 
la possiblitat de realitzar-hi a 
mig termini activitats diverses. 
Tal i com ells mateixos diuen: 
”... Aquesta és la nostra solu¬ 
ció a la crisi, perquè no 
esperem que vingui ningú a 
solucionar els nostres prob¬ 
lemes, i perquè al final només 
estem fent útil un espai que 
buit només serveix per espec¬ 
ular i enriquir aquestes poques 
butxaques. Aquí estem, com 


desallotjament. Tres vivendes i 
un centre social en perill immi¬ 
nent de ser desallotjades les 
properes setmanes i coin¬ 
cidint amb la cimera 
euromediterrània que se cele¬ 
brarà a Barcelona dels dies 5 i 
6 de juny. No és d’extranyar 
que els sicaris del sistema: jut¬ 
ges, policia gossos 
d’esquadra amb el suport 
incondicional dels mass 
media, ja comencin la cam¬ 
panya de neteja d’espais 
(tant dels ke ja estaven pen¬ 
dents de sentències exe¬ 
cutòries, com de noves oku- 
pacions a KCN i extrarradi.) 
Perquè no ens faran creure en 
el seu sistema basat en el con¬ 
trol i la repressió com a eines 
defensores de la propietat i 
els immobles del kapital. 
Estigueu atentes a les convo¬ 
catòries en el cas que alguna 
kasa sigui desallotjada el 
propers dies. 

Ass. d’Okupes de KNY 18/5/10 


qualsevol altra nova veïna, 
que necessita un lloc per 
dormir, banyar-se, cuinar i des¬ 
cansar en els seus temps lli¬ 
ures. No som tan diferents a 
vosaltres, al final els preus alts i 
l’especulació amb els pisos 
buits ens afecten a totes les 
persones, i només en la 
mesura en que assumim que 
hem de reconèixer-nos com la 
contrapart a la gent poderosa 
és que iniciarem un camí de 
transformació d’aquesta 
desigualtat.” 

Contra-lnfos 18/5/10 


Nova okupació a Manresa 


Nou judici per okupació a 
Sabadell 


Sabadell/Vallès Occidental.- El 
proper dijous 20 de maig a les 
10 del matí seran jutjades qua¬ 
tre joves de Sabadell per 
denunciar l’especulació allib¬ 
erant espais. Se les acusa d’un 
delicte d’usurpació. A dos 
quarts de 10 del matí hi haurà 
concentració de suport. Tot es 
remunta a l’any 2007 quan es 
va okupar i alliberar una de les 
tantes cases abandonades 
que en aquells moments, igual 
que ara, hi havia a Sabadell. 
La vivenda en qüestió va 
rebre el nom del Partenó. Tal i 
com els membres de 
l’Assemblea d’Okupes de 
Sabadell havien fet fins aquell 
moment, l’okupació es va fer 
pública amb l’objectiu de 
denunciar la situació d’injustí¬ 
cia en matèria de vivenda. 
Mesos després de l’okupació 


d’El Partenó, els Mossos 
d’Esquadra, fent ús de la seva 
violència habitual, van fer fora 
els joves que l’habitaven. 
Aquests joves en cap moment 
van ser informats pels jutjats o 
per la policia de la possibilitat 
de ser desallotjats i per més 
sorna, el mateix dia del desal¬ 
lotjament, la policia no va 
mostrar cap ordre judicial que 
els permetés fer fora als joves 
que havien alliberat l’espai. 
Dos anys després, i amb un 
panorama encara pitjor que 
al 2007, tant pel que fa a la 
situació de vivenda com pel 
que fa a l’economia en gen¬ 
eral, aquests 4 joves seran jut¬ 
jats per un jutjat penal acusats 
del delicte d’usurpació d’una 
propietat privada. 

Contra-lnfos 18/5/10 

Acció a la 40 Fira de Sant 
Isidre de Viladecans 


Viladecans/Baix Llobregat.- 
Aquest cap de setmana ha 
començat una nova edició 
de la Fira de Sant Isidre de 
Viladecans, on les entitats es 
reuneixen per donar-se a 
conèixer .Aprofitant que l’a¬ 
juntament utilitzava l’estand 
institucional per donar a 
conèixer mesures preses en 
matèria mediambiental per 
tal de reduir l’emissió de gasos 
contaminants i el correspo¬ 
nent efecte hivernacle; i que 
aquest any la visita institu¬ 
cional anava donada per la 
presència del conseller de 
medi ambient de la 
Generalitat, Francesc Baltasar 


(ICV); l’assemblea de Maulets 
del Baix Llobregat hem decid¬ 
it desplegar una pancarta on 
denunciem la hipocresia del 
PSOE i ICV (que ostenten el 
govern local) que mentre que 
parlen de reduir les emissions 
de gasos d’efecte hivernacle, 
mantenen en peu el projecte 
del Barça Park que provocarà 
un impacte ambiental, visual i 
a nivell de gasos d’efecte 
hivernacle descomunal pel ja 
malbaratat Delta del 
Llobregat. Els mossos 
d’esquadra cridats pels 
mateixoas polítics van identi¬ 
ficar les dues persones que 
feren l’acció. Maulets 18/5/10 






Repressió 


En Defensa de l’Ebre 


La Plataforma opta per la mobilització popular per tal de pressionar sobre el futur de les terres de l’ebre 

Manifestació el 30 de maig a BCN per salvar l’Ebre 


Barcelona.- La Plataforma en 
Defensa de l’Ebre (PDE) con¬ 
voca a una manifestació el 
proper dia 30 de maig per 
demanar una gestió respons¬ 
able i ecològica: El nou Pla 
Hidrològic de l’Ebre s’ha de 
redactar seguint criteris de la 
Comissió Europea per moder¬ 

nitzar la gestió del Riu Ebre i 
adaptar-se als reptes del segle 
XXL Porta divuit mesos de 
retard. Un dels objectius princi¬ 
pals d’aquest Pla, és fixar un 
cabal ambiental “mínim” 
essencial per mantenir un riu 
viu. Els tècnics i científics ja han 
definit una proposta de cabals 
fonamentada. Contràriament 


les autoritats de la conca de 
l’Ebre està negociant un 
cabal “polític” sense cap justi¬ 
ficació tècnica solvent, deix¬ 
ant el tram final amb una gran 
incertesa sobre el seu futur i 
posa en perill l’estabilitat del 
Delta. Mentre patim aquest 
endarreriment hi ha en marxa, 
Ebre amunt, 300.000 hectàrees 


de nous regadius, així com 
noves infraestructures 

hidràuliques que tindran l’im¬ 
pacte ambiental de dos trans¬ 
vasaments similars als que 
estaven contemplats al PHN 
del 2001, un desvia el Segre 
cap la conurbació metropoli¬ 
tana barcelonina i l’altre por¬ 
tarà l’Ebre cap al País 
Valencià a través del canal 
Xerta-Sènia. En cas de no vari¬ 
ar aquesta tendència de 
gestió, sense l’aplicació de la 
normativa europea, la 
Directiva Marc d’Aigua 
(DMA), a la conca de l’Ebre 
serà impossible. Darrere de la 
gestió que s’està realitzant a la 
conca de l’Ebre hi ha una 
clara implicació en un model 
territorial basat en el desequi¬ 
libri entre zones desenvolu¬ 
pades amb altes concentra¬ 
cions urbanístiques, general¬ 
ment especulatives, i zones 
perifèriques amb alts valors 
mediambientals públics però 
amb les seves perspectives de 
desenvolupament seriosa¬ 
ment compromeses per la pèr¬ 
dua de disponibilitat dels 
recursos naturals. 

Platf.Defensa de l’Ebre 18/5/10 


Trenca 

cadenes!! 

Alfonso Hermoso Castillo 
C.P. Brians II 

Carretera de Martorell a 
Capellades km 23 
Sant Esteve Sesrovires 
08635 




L’agenda 

diumenge 23 de maig - 11 :30h ArbresbcC-31 SoricaVb^alló 

Vermut amb tall de carretera a la C-31 

DIV. 21 DISAB. 22 DIUMENGE 23 DE MAIG - PASSGEDGARDO RISETTI 
n21 6 Local de la CNT de Sabadell 

IV Jornades Libertàries 

DIUMENGE 30 DE MAIG- DURANT TOT EL DIA A LA COLONIA CASTELLS 

c/Entença amb c/Montnegre 

Nova Jornada de Rehabilitació 

DIVENDRES 21 DE MAIG - 19:00l·l DAVANT AJUNTAMENT SABADELL 

Manifestació solidaritat sense fronteres 

DILLUNS 31 DE MAIG - 9:30l·l ÜUTJATS DE ST. COLOMA FARNERS 

Concentració suport imputats anti-MAT 

del 20/5/10 al 23/5/10 al CSO La Rimaia Gran Via 550 

Hardmeeting 

DISABTE SEGÜENT D’UNA SENTENCIA CONDEMNATÒRIA 19:00l·l 
DAVANT ANTIGA SOTS-DELEGACIÓ DE GOVERN DE GlRONA 

Llibertat Núria Pòrtulas 

Edita: Col·lectiu Zitzània des de l’Espai Obert 
www.sindominio.net/zitzania 
93 530 68 76 <dimarts> - zitzania@sindominio.net 


La jutge tramita 
denúncies de tortures 
contra l’Ertzaintza i 
demana els vídeos 


Euskal Herria.- El Jutjat 
d’Instrucció nombre 3 de 
Durango ha obert diligències 
per les denúncies de tortura 
presentades per detinguts en 
la redada de l’Ertzaintza a 
Ondarroa i ha sol·licitat a la 
Policia autonòmica que 
«remeti els enregistraments 
dels interrogatoris policials 
realitzats». Es dóna la circum¬ 
stància que el conseller, 
Rodolfo Llauris, es va querellar 
a petició del Parlament de 
Gasteiz contra l’advocat que 
va denunciar públicament 
l’existència de maltracta¬ 
ments. 

Quatre de les nou persones 
detingudes en la redada 
efectuada per l’Ertzaintza en 
Ondarroa a la fi del passat 
mes de gener han presentat 
ja davant els jutjats denúncies 
per tortures. Es tracta de Urtza 
Alkorta, Zunbeltz 

Bedialauneta, Xeber Uribe i 
Asier Badiola. En la resta de 
casos s’està a l’espera que els 
seus escrits arribin des de les 
presons en les quals es troben 
empresonats. 

La titular del Jutjat d’Instrucció 
nombre 3 de Durango, Maria 
Teresa Trinitat Sants, ha iniciat 
les diligències prèvies, entre les 
quals figura «oficiar a 
l’Ertzaintza (comisaría de 
Arkaute) perquè remetin els 
enregistraments dels inter¬ 
rogatoris policials realitzats a 
Urtza Alkorta». La jutge ha 
demanat també a la Clínica 


Mèdic Forense de Bilbo i 
Gasteiz que li remetin còpia 
dels informes que obrin en els 
seus arxius dels exàmens 
mèdics realitzats a la detingu¬ 
da entre la data del seu arrest 
i el 3 de febrer. 

Querella de Rodolfo Llauris 
L’advocat Alfonso Zenon i 
familiars dels detinguts van 
denunciar públicament aque¬ 
sts casos en una roda de 
premsa el 8 de febrer. El 22 
d’abril el Parlament de 
Gasteiz, amb els vots de PSE, 
PP i UPyD, va instar al conseller 
d’Interior a presentar una 
querella criminal contra ells. A 
l’endemà es va personar en el 
Jutjat de Guàrdia de Bilbo 
para presentar la denúncia i 
acusar a l’advocat Zenon de 
mentir. No obstant això, el jut¬ 
jat de Durango està ja investi¬ 
gant les tortures. 

Per altra banda, Torturessin 
Aurkako Taldea va considerar 
molt greu la querella contra 
Alfonso Zenon, quan el que 
hagués de fer el Departament 
d’Interior és investigar i aclarir 
les denúncies de tortures. A 
més, aquest organisme va 
recordar que instàncies inter¬ 
nacionals vénen reclamant 
des de fa anys a les autoritats 
de l’Estat espanyol l’adopció 
de mesures per a evitar les tor¬ 
tures i maltractaments i pre¬ 
gunta a Llauris si també es va 
a querellar contra totes elles. 

